Sesongen ble også merket av en av de grusomste ulykkene i Formel 1-historien. Under Sør-Afrikas Grand Prix den 5. mars viste TV-kameraene hvordan Tom Pryce ikke kunne unngå å treffe den 19 år gamle banebetjenten Frederik Jansen Van Vuuren. Sistnevnte ble drept i det voldsomme sammenstøtet, kroppen hans ble slengt opp i lufta mens brannslokkeren hans traff Pryce, som ble drept momentant. Pryces bil fortsatte til enden av rettstrekningen, hvor den kolliderte med Jacques Laffites Ligier.